**BRIAN SIMMONS**

*Amikor Jézus rámlehelt, egy olyan impartációt kaptam, ami képessé tett a Biblia fordítására. Hiszem, hogy rád fog ugyanúgy lehelni, amikor az élő Isten Szavait olvasod az angol nyelvű „Passion” fordítás változatában. Ezen a Bibliafordításon keresztül Isten romantikus és poetikus, szívből jövő Szavai töltik majd be szíved új szenvedéllyel, és az ébredés tüzével. Istent egy sokkal mélyebb és intimebb módon ismerheted meg! Ennek a fordításnak a szavai egyenesen a lelkedbe hatolnak majd, áttörve elméd védőfalát egyenesen a szellemedbe megy! Isten Igéje teljesen megelevenedik benned! Természetfölötti találkozásban lesz részed Isten dicsőségével és jelenlétével, mint amilyet soha azelőtt nem éltél át! A „King James” fordításban a Lukács 1:37 azt mondja: „Mert Istennél semmi sem lehetetlen!” Ugyanez az Igevers a „Passion” fordításban: „Isten egyetlen ígérete sem erőtlen, mert Istennél nincs olyan dolog, ami lehetetlenség, vagy képtelenség lenne!” A „King James” fordításban a Jakab 4:8 azt mondja: „Közeledjetek Istenhez és Isten is közeledik hozzátok!” Ugyanez a „Passion” fordításban: „Közelítsd szíved Istenhez még jobban és jobban, és Ő még annál is közelebb jön hozzád!” Ez egy ébredési Biblia, mivel Isten dinamikus életét és természetfölötti erejét, energiáját hordozza! Ebben a dobozban nyolc rész található, melyben összesen a Biblia 15 könyve van. Mint például a „Zsoltárok: Tüzes Költészet” „Példabeszédek: Bölcsesség Onnan Fentről” „Énekek Éneke: Isteni Románc” „János: Örökkévaló Szeretet” „Máté: Szerető Királyunk” „Lukács és Apcsel: Isten Szerelmeseinek” „Zsidó levél és Jakab: Működő Hit” és „Levelek a Mennyből: Pál Apostol Által” Micsoda megnevezés: „Passion” fordítás, mely azt jelenti „szenvedélyes”, mivel Isten szenvedélye szó szerint robbani fog benned!*

**SID:** Helló, Sid Roth vagyok! Üdvözöllek világomban, ahol a természetfölötti természetes! Vendégem a Menny Könyvtárában találta magát, ahol minden témában látott könyveket, amit csak el tudsz képzelni! Könyveket tudomány és orvostudomány témában, a rákos daganat gyógyítását tartalmazva például, melyet még nem láttunk megjelenni. Majd látott egy olyan könyvet, melyre az volt írva, János Evangélium 22. része. A János Evangélium csupán 21 részből áll. A 22. valószínüleg az elkövetkező nagy ébredésre vonatkozik, arra, melyet ez a világ még soha nem látott meg. Szeretném, ha ti is kapnátok betekintést erre.

Szóval, Dr. Brian Simmons, aki a hadseregben szolgált, radikális módon megtért a Jézus mozgalomban. Drogozott, de ahogy radikális módon megtért, visszaszaladt a laktanyába, ahol mi történt, Brian?

***BRIAN****: Annyira lelkesített az, ami történt, hogy körbejártam a laktanyát és azt kiáltoztam, hogy „Gyertek és hallgassatok meg, mert ezt hallanotok kell!” Találtunk ott a laktanyán egy helységet, ahová összegyűltünk, kb. 50-en, férfiak. Azt mondtam: „Befogadtam Jézus Krisztust a szívembe Uramnak és Megváltómnak!” Majd elmeséltem nekik a megtérésem. 10-en át is adták az életüket Jézusnak, elképesztően csodás volt. Akkor gondoltam először arra, hogy talán elhívott engem az Úr, hogy elhívottja lettem. Az LSD helyett Isten függő lettem! Egyik nap még be voltam drogozva, totál szétcsúszva, másnaptól pedig betöltve Jézussal és ez azóta is így van!*

**SID**: Ezután mentorolják és tanítványozzák, a felesége pedig épp olyan őrülten szerelmes lesz Jézusba, mint ahogy ő, pedig mindketten drogoztak, mielőtt Jézust megismerték. Majd Dél-Amerikába mennek három gyermekükkel egy törzsi nép felé szolgálni, akiknek még a nyelvét sem beszélték. És mondanom sem kell, ez egy nagyon nehéz időszak volt számukra. Brian, teljes elkeseredésében egy egész éjszakás imában a legőrültebb módon imádkozott, amit valaha is hallottunk. Milyen volt ez?

***BRIAN:*** *Ha valaki kétségbeesetten akar valamit, akkor elszánt erőfeszítéseket kell azért tennie. Akkor már két éve ott voltunk a dzsungelben és nagyon kemény volt. Nyelvészeti módon kellett értelmeznünk a nyelvüket, mert annyira nem bírtuk sem megtanulni, sem megérteni. Az emberek is nagyon kemények és konokul makacsak voltak. Ráadásul loptak tőlünk, az üzenetünkre pedig teljesen bezárták füleiket és meg sem hallgattak minket. Aznap éjjel a legőrültebb imát imádkoztam, amit csak lehetett. Azt mondtam: „Uram, ha nem jössz és nem cselekszel ebben a faluban, ha nem mozdítod meg sem az én szívem, sem a törzsi nép szívét, akik soha nem hallották és nem értették meg az Evangéliumot, ha nem cselekszel valamit a Te erődben, visszamegyek, és minden anyagi és imatámogatónknak el fogom mondani, sőt, minden egyes gyülekezetben is ahol valaha szolgáltunk, hogy Te nem voltál elég erős ahhoz, hogy megnyerd a Pia Kuna törzs népét, hogy megismerhessék Jézust a Szent Szellem által.”*

**SID**: És ezt komolyan is gondoltad, hogy megteszed?

***BRIAN****: Teljes szívemből!*

**SID:** Ez tényleg egy kétségbeesett ima. És Isten válaszolt erre?

***BRIAN****: Pontosan így történt! Aznap reggel a faluban a levegő megtelt egy természetfölötti energiával, töltéssel. Nem tudom másként leírni, csak úgy, hogy olyan mértékben érezhetted Isten jelenlétét, mintha maga Isten lelépett volna a Mennyből ide közénk, vagy minta vasöklével falunkra irányított volna egy ökölcsapást az atmoszférán át. A következő történt. A szívem teljesen összetört. Bementem a falu összes kunyhójába, több, mint 500-an éltek ebben a törzsi faluban, és én mindnyájukat végiglátogattam kora reggeltől kezdve és bocsánatot kértem tőlük. Bűnbánó megtéréssel fordulva hozzájuk azt mondtam: „Bocsássatok meg nekem azért, mert nem voltam olyan hírvivője Jézusnak, mint amilyennek lennem kellett volna. Nem úgy szerettelek titeket, ahogy Jézus szeret. Megbocsátanátok nekem és eljönnétek ma este, hogy átadjam nektek az igazság üzenetét?” Mégcsak a bocsánatkérésem végéhez sem értem, amikor összeestek, földre hullva. Isten ereje ledöntötte őket lábaikról, melyet nem csak, hogy soha nem tapasztaltak, de még csak nem is láttak ilyet. Ekkor a 80-as évek közepén voltunk. Ott remegtek a földön, annyira, mint szélben a falevél. A Szent Szellem ereje szállt rájuk és csak sírtak és sírtak, pedig még csak nem is hittek Jézusban. Mégis megtapasztalták, átélték Isten erejét.*

**SID**: Majd meghallja Isten hallható hangját. Mit mondott neked Isten?

***BRIAN****: Reggel 5 órakor történt. Szokásomhoz hűen, kora reggel fölkeltem és kerestem az Urat imában. Ekkor hallottam meg Isten külső füllel hallható hangját. Nem belül hallottam és nem is a fülembe súgva. Olyan volt, mintha a hang mindenütt szólna körülöttem. Azt mondta: „Visszahívlak titeket Észak-Amerikába. Ébredést fogok hozni a nemzetekre és ti is részei lesztek ennek!”*

**SID**: Visszajöttek az USA-ba, gyülekezetet alapítottak, majd egy nap a falak elolvadtak…?

***BRIAN****: A szobámban imádkoztam, kértem az Urat, hogy segítsen a pásztorlásban és abban, hogy az Ő szeretetét tudjam bemutatni, és hogy azzá a szolgájává tudjak válni a gyülekezetünkben, amivé Ő akart engem tenni. És a fal, kb. másfél méterre előttem, egyszerűen elolvadt. Átsétálva a falon, volt egy olyan fény, mely nagyon intenzíven világos volt, mintha egy fény-golyó lett volna az egész. Tudtam, hogy ebben a hatalmas fényáradatban állt ott a szerelmesem. Nem bírtam szemem látását ráfókuszálni, mert annyira fényes volt. Csak eltakartam az arcom, mégis úgy éreztem, mintha egész lényemen áthatolna ez a fény. Kiáltottam és azt mondtam: „Uram, segíts! Adj kegyelmet, hogy el tudjam ezt viselni!” Úgy tűnt, hogy talán 20 percig is eltartott, és ez a fény egyszerűen belém lett égetve. Elégetett bizonyos dolgokat, melyeknek el kellett égniük. Föltárt bizonyos olyan dolgokat, melyeket kellett, és ez az átélés teljesen megváltoztatott. Más emberré lettem ezután. Igazából egy olyan pontra érkeztem, amikor azt kellett mondanom: „Uram, kérlek, hagyd abba, mert meghalok. A feleségem, mikor hazajön, nem talál mást, csak a szétégett testem hamvait a földön, melyet úgy felsöpör, hogy nem is tudja majd meg, hogy az én voltam…” Az az érzésem volt, hogy ez a tűz teljesen felemészt.*

**SID**: Így több lett volna Istenből és kevesebb belőled. Na jó. Mi történt?

***BRIAN****: Sokkal kevesebb belőlem…*

**SID**: Ezt hallgassátok. Ami azután történt, hogy eszébe jutott, vennie kell egy kis tejet. Szóval fogta magát és elment egy üzletbe. Mi történt?

***BRIAN****: Eszembe jutott, hogy az én feladatom volt elmenni tejet vásárolni a családnak. Így elmenetem a közértbe.*

**SID**: Ez nagyon fontos volt azután az inspiráció után, érted.

***BRIAN****: Ahogy beléptem a közért ajtaján, az emberek körülöttem 3-4 méteres körzetben mind a földre estek. Mintha kiütötték volna őket. Azt gondoltam, ez nagyon érdekes. Hogy lehetséges, hogy ilyen sok embernek mind egyszerre van szívrohama…? Nem kapcsoltam, hogy mi történik. Majd, ahogy a pénztár felé haladtam, a zöld mellényes ember körülnézve azon tűnődött, mit keres az a sok test ott a földön, azonnal pánik tört ki rajta. Akkor esett le nekem, hogy mi ez. Isten jelenléte néhány perccel azelőtt, ami bejött a szobámba, rajtam maradt, mintegy „hozzám tapadt” és megnyugodott rajtam egész napra.*

**SID**: És a gyerekek, amikor visszamentél a gyülekezetbe, mi történt?

***BRIAN****: Fölhagytam a tejjel, mert akkor meg eszembe jutott, hogy időpontra kellett mennem az imaházba. Egy csodás iskolánk volt, gyönyörű kisgyermekekkel, akik elsőtől a 6. osztályosokig voltak ott, és aznap nekem kellett beszélnem, ami épp az utolsó pillanatban jutott eszembe. Úgyhogy, bementem az irodába és a beosztottjaim ledermedtek, épp úgy, mint amikor a távirányítón megnyomod a pillanatmegállító gombot. Percekre olyan volt, mintha lefagytak volna, rám meredve. Végül Jeff, egyik alkalmazottam azt mondta: „Brian pásztor, mi történt veled?” Azt feleltem: „Később elmondom, most mennem kell az imaházba prédikálni.” Átmentem a folyosón az imaházba, majd ahogy beléptem az előadóterembe, az összes gyermek, kb. 50-en, vagy 60-an lehettek, mind a földre estek. Isten ereje jött be abba az imaházba. Mind a földön kötöttek ki, épp úgy, mint ahogy az ott a dzsungelben történt. Rázkódtak, remegtek, sírtak, botladoztak.*

**SID:** És ilyet még soha nem láttak azelőtt?

***BRIAN****: Nem, hiszen ezek kicsi gyermekek voltak. És ahogy a gyermekekre jellemző, ők senki kedvéért nem játszanák ezt meg. Mindnyájan Isten ereje alatt voltak és láttak angyalokat. Később elmondták nekünk. Néhányukat Isten a Mennybe is elragadta. Én pedig csak ültem ott, nem tudtam, mit tegyek. Te mit tennél egy ilyen helyzetben?*

**SID**: Annyit teszel, hogy kiszállsz a képből.

***BRIAN****: Hát én is épp ezt tettem.*

**SID**: Isten adott Briannak egy olyan ajándékot, ami a látói kenet, olyan, mintha egy TV készüléken keresztül látná mindazt, ami történik. Amikor a szünetről visszajövünk, szeretnék hallani arról a kisgyermekről, aki halott volt és ő az ilyen TV képernyős látásán keresztül látta őt feltámadni!

**SID**: Szóval, Dr. Brian Simmons szellemi látása épp olyan, mintha egy TV képernyőn keresztül nézne, és lát egy halott kisgyermeket feltámadni. Épp Indiában szolgál 10,000 ember felé. Mi történt?

***BRIAN****: 20 embert vittem magammal erre az útra a gyülekezetünkből. Elmentünk, hogy hirdessük az Evangéliumot, és hogy segélyszállítmányt vigyünk és megáldjuk az árvákat, az árvaházakat. Egyik esti összejövetelünkön hatalmas tömeg gyűlt egybe és mialatt a Lukács 5-ből tanítottam, Jézus gyógyító erejéről, arról, hogy nem létezik olyan betegség, amit Jézus Krisztus ne tudott volna meggyógyítani és eközben olyan volt, mintha tőlem bal irányban megjelenne a levegőben egy TV képernyőn egy olyan nyílt látomás, melyet megosztottam az ottaniakkal. Az alábbit láttam azon a képernyőn: egy édesanya karjában hozott egy halott kisgyermeket. Mielőtt gondolkodtam volna, beszéltem és azt mondtam: „Van itt egy nő, aki eljött a ma esti összejövetelre és magával hozott egy halott gyermeket. Isten föl akarja támasztani ezt a gyermeket a halálból! Ha szeretnéd ezt, gyere előre most azonnal, mert Isten fel fogja támasztani a gyermeket!” A csapatom, akik mögöttem álltak, 20 erős hitű ember a gyülekezetünkből mind azt kiáltozta: „Ne Brian pásztor, ne csináld!”*

**SID**: Mi az esély arra, hogy valaki tényleg egy halott kisgyermekkel jött el az összejövetelre? De folytasd csak!

***BRIAN****: Nem is az volt a gondjuk, hanem az, hogy mi lesz akkor, ha mégsem támad föl? Mi lesz akkor mindennel, amit ott csinálunk? Majd hallottuk, hogy a tömegből elkezd kiáltozni egy édesanya és furakszik előre. Egy drága asszony, aki egy egész napon keresztül az egyik faluból a másikba gyalogolt a tűző napon, aki eljött és a nagy tömeg miatt, valahol a külső peremen volt, de ahogy meghallotta a hangfalak kihangosításán keresztül, hogy mit láttam, elkezdett sikítozni és kiáltani, hogy „Ez nekem szól!” Úgyhogy ölben hozta a halott gyermekét oda hozzám, és tudod én soha nem végeztem olyan Biblia-iskolát, hogy „Halottak feltámasztása 101-es kurzus…”*

**SID**: Ebben biztos vagyok.

***BRIAN****: Sőt mi több, a Bibliaiskolában, ahová jártam, szerintem még csak nem is hittek ebben. Fogalmam sem volt mit tegyek, így azt mondtam: „Add ide a kisbabát.” Tudtam, hogy nem fekhetek rá hétszer, úgy, mint a próféta a Bibliában, szóval megkérdeztem az Urat: „Istenem, mit akarsz, hogy cselekedjek?” Azt mondta: „Vedd a gyermeket.” Megtettem. Letettem a gyermeket egy olyan asztalra, mint amilyen ez itt, és abban a pillanatban, hogy a kezem érintette a gyermek fejét, mintha villámcsapás érte volna, a gyermek nem fölállt, hanem fölugrott! Egyenesen édesanyja karjába ugrott! Ezután az édesanya elintézte, hogy hazavigyék őket a falujába. Késő éjjel ért haza falujába, de az élő gyermekével együtt tért vissza. Az történt a gyermekkel, hogy aznap reggel a gyermek beleesett egy vízelvezető árokba, ami tele volt vízzel és belefulladt. Édesanyja pedig egy napig gyalogolva elhozta őt az összejövetelünkre. Az egész falu tudott a tragédiáról, most pedig mindenki láthatta, ahogy élve került vissza a faluba. Egy gyülekezet született ott emiatt a feltámadás miatt. És találd ki, hogy ki lett a gyülekezet pásztora?*

**SID**: Nyilván a feltámadt gyermek szülei!

***BRIAN****: Igen, az édesanya, aki saját szemével látta a feltámadást, és a kedves férje együtt pásztorolják az ottani gyülekezetet Maduraiban, Indiában, és emiatt a csoda miatt már több, mint 1000 fős létszámmal bírnak.*

**SID:** Oké. 2009-ben Brian Simmons egy új küldetést kapott. Mi történt?

***BRIAN:*** *Jézus Krisztus belépett a szobámba. Rámlehelt és adott egy megbízást.*

**SID**: Meg kell kérdeznem, hogy milyen volt az, amikor rád lehelt?

***BRIAN:*** *Olyan érzés volt, mintha kaptam volna a Mennytől egy csókot. Mintha a Menny szele, a „ruah” átfújt volna rajtam. Isten, a kőszikla lehelete, szele szállt rám. Beszélt hozzám és azt mondta: „Azt a megbízást adom neked, hogy fordítsd le a Bibliát. Adok neked egy fordítási projektet.” Azt is megígérte, hogy segíteni fog ebben és titkokat oszt meg majd velem a héber nyelv kapcsán.*

**SID**: Hited szerint, ahogy rád lehelt kaptál egy kijelentésre, kinyilatkoztatásra vonatkozó impartációt?

***BRIAN****: Igen! Hiszem, hogy akkor kaptam meg a kijelentés Szellemét. El kell, hogy mondjam, hogy bár nem akarom magam az Újszövetség íróihoz, vagy a Mózes könyvének, a Tórának, Ezékiel könyvének eredeti írójához hasonlítani magam, de lehet, hogy őrájuk is így lehelt rá. Azért lehelt rám, hogy meg tudjam csinálni ezt a projektet, és éreztem, hogy azonnali módon jön a letöltés. Mintha egy fáljt letöltenének, úgy kaptam meg. Vagy, mintha belém ültetnének egy chippet. A bensőmben történt egy összekapcsolódás Vele és onnantól kezdve jobban meghallom a hangját, jobban megértem a Szentírást, hogy lefordíthassam azt.*

**SID**: Azt találod, hogy amikor az emberek olvassák a te fordításod, melyen dolgozol, hogy majdnem olyan, mintha az elmét kihagyva azonnal a szívbe hatol?

***BRIAN:*** *Ez a megfogalmazás briliáns! A héber és arám nyelv költőiessége fölszabadít valamit bennünk, ami Isten szerinti. Tele van kijelentéssel. Van egy zamata, aromája. Olyan, mintha a szíveddel gondolkodnál. Mintha szívtől szívbe, szellemből szellembe mennének a kijelentések, ahogy a „mély hívja a mélységet!”*

**SID**: A „Passion” fordítás, ami szenvedélyt jelent, talán ez a legjobb szó erre. Ez a Biblia fordítás vissza adja nekünk a szenvedélyes lelkesedést, tüzet. A szünet után, Brian mondta, hogy kapott valamit ránk, szóval, hiszem, hogy csodákat fogunk felszabadítani. Szeretnék még hallani a Mennyei könyvtárról is. Titeket is érdekel? Tudom, hogy igen!

**SID**: Brian Simmons elmesélte nekem tegnap este, amikor együtt vacsoráztunk, hogy a Biblia fordítása közben kapott kinyilatkoztatásokat Istentől a nőkre vonatkozóan. Elmondanád?

***BRIAN****: Nos, van egy olyan agyon-idézett Bibliai vers, melyet sok férfi használt már arra, hogy megbántson nőket vele, és ez csupán egy félrefordításból ered. Ez az Igevers, az Efézus 5:22 „Ti asszonyok engedelmeskedjetek férjeiteknek úgy, mint az Úrnak!”*

**SID**: Ez egy elég erőteljes felszólítás…

***BRIAN****: És egy elég ijesztő parancs. Azonban az arám nyelvben, ismét had mondjam, Jézus arám nyelven beszélt és ezen a nyelven is tanított, akárcsak a tanítványai, az apostolok. Az arám kifejezés szerint ez így szól: „A feleségek legyenek gyöngéden odaadók, ragaszkodók férjeikhez, épp úgy, mint ahogy az egyház is gyöngéden odaadó és ragaszkodó Krisztushoz!”*

**SID**: Elég nagy a különbség! Most beszéljünk arról, hogy mégis hogy kerültél oda a Menny könyvtárába? Én is akarok odamenni!

***BRIAN****: Nos, tudod Krisztusban hívőként tudjuk, hogy a szellemvilágban csakis egyetlen bejárat létezik a Mennybe, méghoza Yeshua neve, Jézus Krisztus nevén keresztül juthatunk oda! Ezt nem tudjuk kimunkálni. Magunktól nem tudunk oda csak úgy elragadtatni. Én igazából aludtam és eközben kiszálltam a testemből és fölvitettem a Mennybe, ahol egy óriási nagy könyvtárba kerültem. Nagyon élveztem az ottlétet. Az Úr odajött hozzám és azt mondta: „Brian, azért hoztalak ide, hogy két olyan könyvet válassz innen, melyet szeretnél!” Körbejártam és nem sokkal később megláttam egy könyvet, amiről tudtam, hogy meg kell kapnom, majd egy másikat is. De lehet, többé nem hívsz meg a műsorodba, ha elmondom mi történt ezután.*

**SID**: Mi történt?

***BRIAN****: El kell mondanom az igazat. Megláttam egy harmadik könyvet, és tudtam, hogy az Úr azt mondta, csak két könyvet választhatok. A Mennyben, minden gondolatod olyan, mintha hangszóróból szólna és mindenki hallja! A gondolataid egyenes adásban vannak közvetítve mindenki számára! Szóval, az alábbiakat hallom ebből a hangszóróból, melyek a saját gondolataim: „hogy lehetne ellopni innen ezt a könyvet?” Majd azt mondtam: „ó ne, Istent akarom kirabolni!” Nagyon szégyeltem magam. De az az érzésem volt, ha ezt a könyvet megkaphatnám, az óriási lenne. Ha elvihetném magammal a természetes világba, a föld minden nemzetéből ébredést válthatna ki! Az egész világon híressé tenné Jézus nevét. De Jézus odalépett hozzám és azt mondta: „Brian, nem viheted el ezt a könyvet.” Rámnézett olyan szerető szemekkel, hogy szétolvadtam tőle, és azt mondta: „Még nem állsz készen erre a könyvre!” De azt is megígérte, hogy „Egy nap visszahozlak téged ide és neked adom azt a könyvet!”*

**SID**: Mi volt a címe?

***BRIAN****: A borítóján az állt: János Evangéliuma 22. rész.*

**SID**: De a János Evangéliuma csak 21 részes. Mi ez a 22?

***BRIAN:*** *Nos, a János 22 a Jn. 14:12-re vezethető vissza, ami arra a generációra szól, akik nagyobbakat cselekszenek majd. „Aki hisz bennem, az is cselekszi majd amiket én, sőt nagyobbakat is azoknál!” Hiszem, hogy a János 22 generációja azok az emberek lesznek, akik Jézus nagyobb munkáit cselekszik. Nem fognak hozzátenni az Igéhez, és ez egy lezárt, lepecsételt könyv. Azonban, Jézus munkáit fedi föl, melyet egy egész generáció fog megismételni, méghozzá azok, akik teljes szívvel hisznek Isten erejében.*

**SID**: Szeretném, ha most imádkoznál. Kevesebb, mint egy percünk maradt.

***BRIAN****: Csupán imádkozni szeretnék értetek és megosztani veletek prófétikusan ismeret beszédét. Az Úr megmutatta, hogy van valaki, aki néz bennünket, vagy akár itt a stúdió nézők között, akinek Chron-betegsége van! Ha rólad van szó, és Chron-betegséged van, hozzád szólok most! Ez a kijelentés neked szól! Isten gyógyító tüze most azonnal rád száll és meggyógyít ebből a betegségből! Atyám, imádkozom, hogy a Te áldásod szálljon minden nézőre ma, mindnyájukra Uram, akik részt vesznek ma ebben a programban, hadd szálljon rájuk Isten lehelete, a „Ruah”, az ébredés szele, Isten kősziklája, a felébredés kegyelme. Szálljon rá minden nézőnkre és akik hallgatnak bennünket, had váljunk azokká, akik megváltoztatják ezt a földkerekséget, a Jézus nevében! Ámen!*

**SID**: Én érzem ezt. És veled mi a helyzet?